Antoni Gaudí

Antoni Gaudí Cornet, nado en Reus ou en RiudomsExiste unha certa polémica sobre se naceu en Reus ou en Riudoms, localidade moi achegada a Reus, de onde era orixinaria a súa familia paterna. Ademais, gran parte dos especialistas inclínanse por Reus: «Gaudí naceu, segundo gran parte das versións, na rúa de Sant Joan, a carón da praza Prim de Reus». Gijs Van Hensbergen (2002), páx. 33-35. (Cataluña) o 25 de xuño de 1852 e finado en Barcelona, o 10 de xuño de 1926, foi un arquitecto catalán, recoñecido internacionalmente como un dos xenios máis relevantes da súa disciplina. O seu estilo, moi complexo de clasificar, pódese definir como unha mestura entre a Art Nouveau (modernismo) e o Neogótico, aínda que elementos cubistas e surrealistas en xeral atópanse nalgunhas das súas obras.

A súa contribución á arquitectura é única e está considerado como un dos máximos expoñentes do modernismo.D. Rodríguez (2008) pàg.53 Dende a súa nenez, Gaudí foi un atento observador da natureza, da cal lle atraían as formas, as cores e a xeometría. Católico confeso, moi reservado e profundamente catalanista, morreu despois de ser atropelado por un tranvía na cidade de Barcelona, lugar onde se atopaba a traballar na súa derradeira obra, o Templo expiatorio da Sagrada Familia, obra aínda en construción.Gijs van Hensbergen (2002) páx. 301

 A súa formación 
miniatura|Casa Milá
Fixo os seus estudos de bacharelato nas Escolas Pies de Reus. Logo de rematar no Instituto trasladouse á cidade de Barcelona para estudar no Instituto de Ensino Medio e na Facultade de Ciencias. Neste tempo Antoni moraba co seu irmán en réxime de alugueiro nun barrio de Barcelona, preto da Igrexa de Santa María, a cal lle inspiraría partes do seu traballo posteriormente.
Logo da súa estadía na Facultade de Ciencias, aprobou o exame de ingreso na Escola provincial de Arquitectura de Barcelona, onde se graduou en 1878, obtendo o título de Arquitecto.

 Desenvolvemento 
A súa vida profesional tivo lugar na meirande parte en Barcelona, cidade na que vivía por aquel entón. A primeira etapa da súa formación coincidiu cunha situación social caracterizada por un grande desenvolvemento económico e urbanístico da cidade. A puxanza dunha clase media con interese de parecerse ás tendencias da Europa naquel momento e o fenómeno da Renaixença fixeron de bos ingredientes para a imaxinación e orixinalidade do arquitecto.

Non debemos esquecer a grande influencia do seu colaborador, o tamén arquitecto J.M. Jujol, do cal provén, entre outras cousas, a característica tipografía que podemos observar nas obras gaudinianas.

 A familia Güell 
A vida e obra de Gaudí estiveron amplamente ligadas á familia Güell, de grande importancia e prestixio tanto no económico coma no artístico. O Conde Güell fixo de mecenas para un novo Gaudí, encomendándolle moitos dos seus edificios máis representarivos e coñecidos, como por exemplo o Palau Güell, a Cripta da Colonia Güell e o arquicoñecido Parc Güell entre outros traballos.

 Familia e relixiosidade 

O propio Antoni estaba moi ligado á súa familia: de seu pai e de seu avó aprendeu parte do oficio de traballar o ferro, o cal usaría nalgunhas das súas obras, facendo extraordinarios elementos de carpintaría. Moi afectado pola morte dos seus pais e logo a morte de seu irmán, Gaudí foise facendo cada vez máis introvertido, concentrándose só no seu traballo e estudo. Fixo moita amizade cos altos cargos da Igrexa española daquel momento, sendo íntimo amigo do arcebispo de Astorga, onde pasou unha tempada da súa vida e onde se ocupou do deseño do Pazo Episcopal. Pero non foi esta a súa única obra dedicada á Igrexa, a Cripta da colonia Güell, a reforma da catedral de Mallorca e o colexio de Santa Teresa foron feitas pola práctica dunha das súas obsesións en vida, o Catolicismo.

 Principais proxectos 
miniatura|A Sagrada Familia
 Barcelona
 A Sagrada Familia
 Palau Güell
 Parc Güell
 Casa Milá
 Casa Calvet
 Casa Vicens
 Casa Batlló
 Bellesguard
 Colexio Santa Teresa
 León
 Pazo Episcopal (Astorga)
 A casa Botines
 Mataró
 Cooperativa Obrera
 Comillas, Cantabria
 O Capricho
 La Pobla de Lillet
 Xalet de Catllaràs
 Xardíns Artigas

 Recoñecementos 
O ano 2002 foi o ano Internacional dedicado Gaudí.

 Notas 

 Véxase tamén 

 Outros artigos 
 Obras de Antoni Gaudí (Patrimonio da Humanidade)
 Organicismo arquitectónico
 Estilo Internacional (arquitectura) - En inglés modernism, non confundir con 'modernismo'
 Modernismo
 Modernismo catalán
 Art Nouveau
 Arts & Crafts
 Trencadís
 Ligazóns externas 
 Páxina web sobre Gaudí (en catalán, inglés e castelán)
 Taller de Escultura Luís Gueilburt-Colección Antoni Gaudí
 Gaudi 2002, páxina adicada á conmemoración do ano Gaudí.
 Cronoloxía completa e artigo sobre Gaudí